Fiskeriministeren seier ho vil lytte til fiskerinæringa. Ei nesten samla fiskerinæring, alle dei største fiskarorganisasjonane både på fiskarsida og reiarsida, er ikkje samd i den stoppen som fiskeriministeren no har sett i gang i strukturordninga. Det verkar for meg som om fiskeriministeren ikkje lyttar så veldig godt til næringa. Så første spørsmålet mitt er: Kvifor gjer ho ikkje det? Det andre går på distriktskvotar. Når ein skal omfordele distriktskvotar – eg reknar med at det ikkje skal delast ut meir – då er det nokon som får meir, andre får mindre. Kan fiskeriministeren garantere at ikkje vestlandsfiskarane kjem til å tape på distriktskvota?